paragraph_text: Sferometar je mjerni instrument za mjerenje zakrivljenosti leća.<ref> sferometar, "Hrvatska enciklopedija", Leksikografski zavod Miroslav Krleža, www.enciklopedija.hr, 2015. Sferometrom se mogu mjeriti i debljine tankih pločica. Sastoji se od jednog tronošca čije noge stavljamo na jednu ravnu staklenu ploču, kad mjerimo debljine raznih pločica, ili na zakrivljenu plohu čiji polumjer treba da odredimo. Vrhovi nogu nalaze se na međusobno jednakim razmacima. Kroz sredinu tronošca prolazi vijak koji na donjem dijelu ima zašiljen vrh, dok na gornjem kraju je učvršćena kružna ploča koja je podijeljena je jednake dijelove, obično ima 100 ili 500 podjela. Na jednoj nozi tronošca nalazi se ravnalo s milimetarskom podjelom, čiji najmanji razmak iznosi 0,5 mm. Ako kružnu ploču okrenemo za 360°, a podjela na njoj je 100 dijelova, onda se vrh vijka pomjeri za jednu podjelu na ravnalu, to jest za 0,5 mm; a ako ploču okrenemo samo za jednu podjelu na njoj, onda se vrh vijka pomjeri za 0,5 : 100 = 0,005 mm ili 5 μm.<ref> "Tehnička enciklopedija", glavni urednik Hrvoje Požar, Grafički zavod Hrvatske, 1987.